Mindfulness

Mindfulness (eesti keeles ka ärksameelsus, teadvelolek) on osa budistlikest praktikatest, mis arvatakse viivat kannatuste (rahulolematuse) lõppemiseni. Teadvelolekul on mitmeid definitsioone, millel puudub teaduslik konsensus. Lääne teaduslikus diskursuses (sh tavakeeles) võib mindfulness tähendada nii omadust (trait) kui ka seisundit (state), mida iseloomustatakse tähelepanu, teadlikkuse ja aktsepteerimise kaudu. Samuti on mindfulness praktika, mida kasutatakse kirjeldatud seisundi saavutamiseks. Eesti Keele Instituudi võõrsõnade leksikoni definitsioon "teadvustatud, tahtlik tähelepanu suunamine oma kohalolule ja hetkele ning avatud, aktsepteeriv ja mittehinnanguline suhtumine teatud psühholoogilise praktika ja meeleharjutuste abil" juhindub sageli tsiteeritud Jon Kabat-Zinni mindfulness'i tõlgendusest. Mindfulness on ingliskeelne tõlkevaste paalikeelsele mõistele sati budismis.  Pikemalt artiklis Sati (budism) Esimest korda kasutati seda mõistet 1881. aastal ilmunud T. W. Rhys Davidsi tõlgetes. Tänapäeva läänemaailmas on seda populariseerinud teiste hulgas Thích Nhất Hạnh ja Jon Kabat-Zinn. Ingliskeelsel mõistel mindfulness pole üht ja ainsat eestikeelset vastet, kasutatud on sõnu "teadvelolek", "ärksus", "tähelepanelikkus";, "meeleteadlikkus", "meelevirgus", "ärksameelsus", "teadvelolek", "teadlikkus", "meelepuhtus", "meeleselgus", "meeletäius", "tervikmeelsus" jmt. Mindfulness'i kui vaimset praktikat kasutatakse psühholoogias, psühhiaatrias ja mitmesugustes psühhoteraapiates vaimse tervise probleemide leevendamiseks. Siiski pole selliste lähenemiste mõju ja tõhusus teaduslikku kinnitust leidnud. Erand on mindfulness'il põhinev kognitiivteraapia, mis ennetab suure tõenäosusega depressiooni neil täiskasvanutel, kel depressiooniepisoodid korduvad . Võrreldes mitte midagi tegemisega võib mindfulness'i kursuse pakkumine aidata ennetada vaimse tervise probleeme tervetel täiskasvanutel ja lastel. Samas ei ole tõendeid, et mindfulness'i kursus töötab paremini kui ükskõik milline muu sekkumine (nt füüsiline trenn, raamatu lugemine jms, sh ka psühhosotsiaalsete oskuste õpetamine lastel). Seega võib mindfulness'iga seotud mõju olla suuresti platseebo: nt ühes uuringus paranes valu talumise võime võlts-mindfulness'i tehes rohkem kui päris-mindfulness'i praktiseerides. Mindfulness'i praktiseerimine võib kaasa tuua ka negatiivseid tagajärgi (nt ärevust, dissotsiatsiooni, ebameeldivate mälestuse esilekerkimist). Niisiis peab mindfulness'i õpetaja olema vastava koolituse läbi teinud, et osata vajadusel koolitatavatele tuge pakkuda. Et mindfulness'ist on kujunenud äriliselt tulus moepraktika, on palju programme, mis väidavad end olevat mindfulness'il põhinevad. See aga ei tähenda, et neist programmidest abivajajale ühtviisi kasu on. Selleks et paremini defineerida mindflness'il põhinevaid praktikaid, loodi valdkonna ekspertide koosloomes raamistik, mis eristab mindfulness'il põhinevaid programme teistest sekkumistest, milles võib olla teadveloleku komponent. See laialdaselt aktsepteeritud raamistik sedastab, et mindfulness'il põhinevad programmid põhinevad mõtisklevatel traditsioonidel ja teadusharudel nagu psühholoogia, meditsiin ning haridus. Välja pakutud muutusteooria kohaselt peaksid mindfulness'il põhinevad programmid vähendama stressi seeläbi, et arendavad meta-kognitiivseid oskuseid ja kultiveerivad Jon Kabat-Zinni teadlikkuse määratlusega kooskõlas olevat kogemise viisi. Seda saavutatakse läbi järjekindlate teadveloleku meditatsioonipraktikate, mis omakorda toetavad eneseregulatsiooni paranemist ning kaastunde, mõistmise ja meelerahu arengut. Näited manualiseeritud programmidest, mis vastavad eeltoodud definitsioonile: Mindfulness-based stress reduction (MBSR) on Jon Kabat-Zinni poolt arendatud ja alates 1990. aastatest populaarsust kogunud meetod kroonilise valu vähendamiseks täiskasvanutel, mille puhul kasutatakse mindfulness meditatsiooni, kehalist teadlikustamist ning joogat. Mindfulness'il põhinev kognitiivteraapia (Mindfulness-based cognitive therapy (MBCT)) on psühhoteraapia korduva depressiooni raviks täiskasvanutel, mille puhul kasutatakse nii traditsioonilisi kognitiiv-terapeutilisi meetodeid kui ka mindfulness'i ja mindfulness meditatsiooni. Mindfulness'i programme peab läbi viima vastava koolituse saanud õpetaja, kes ka ise järjepidevalt teadveloleku meditatsioone praktiseerib. Sati (budism) Jon Kabat-Zinn Van Gordon, William; Shonin, Edo; Griffiths, Mark D.; Singh, Nirbhay N. (1. veebruar 2015). "There is Only One Mindfulness: Why Science and Buddhism Need to Work Together". Mindfulness (inglise). 6 (1): 49–56. DOI:10.1007/s12671-014-0379-y. ISSN 1868-8535. Bishop, Scott R.; Lau, Mark; Shapiro, Shauna; Carlson, Linda; Anderson, Nicole D.; Carmody, James; Segal, Zindel V.; Abbey, Susan; Speca, Michael; Velting, Drew; Devins, Gerald (2004). "Mindfulness: A proposed operational definition". Clinical Psychology: Science and Practice (inglise). 11 (3): 230–241. DOI:10.1093/clipsy.bph077. ISSN 1468-2850. Grossman, Paul; Van Dam, Nicholas T. (1. mai 2011). "Mindfulness, by any other name…: trials and tribulations of sati in western psychology and science". Contemporary Buddhism (inglise). 12 (1): 219–239. DOI:10.1080/14639947.2011.564841. ISSN 1463-9947. Van Dam, Nicholas T.; van Vugt, Marieke K.; Vago, David R.; Schmalzl, Laura; Saron, Clifford D.; Olendzki, Andrew; Meissner, Ted; Lazar, Sara W.; Kerr, Catherine E.; Gorchov, Jolie; Fox, Kieran C. R.; Field, Brent A.; Britton, Willoughby B.; Brefczynski-Lewis, Julie A.; Meyer, David E. (2018). "Mind the Hype: A Critical Evaluation and Prescriptive Agenda for Research on Mindfulness and Meditation". Perspectives on Psychological Science (inglise). 13 (1): 36–61. DOI:10.1177/1745691617709589. ISSN 1745-6916. PMC 5758421. PMID 29016274.{{ajakirjaviide}}: CS1 hooldus: PMC vormistus (link) Eesti Keele Instituudi võõrsõnade leksikon: mindfulness. Kabat-Zinn, Jon (1990). Full catastrophe living: The program of the stress reduction clinic. University of Massachusetts Medical Center. T. W. Rhys Davids, tr., 1881, Buddhist Suttas, Clarendon Press, p. 107. Thích Nhất Hạnh. The Miracle of Mindfulness, Rider Books, 1991, ISBN 978-0-7126-4787-8 "Buddhist monk who brought mindfulness to West dies in Vietnam". France24. Agence France-Presse. January 22, 2022. Bryant, Miranda (January 22, 2022). "From MLK to Silicon Valley, how the world fell for 'father of mindfulness'". The Guardian. Fitzpatrick, Aidyn (January 24, 2019). "The Father of Mindfulness Awaits the End of This Life". Time. Eesti Keele Instituudi sõnaraamat: mindfulness. Eesti Keele Instituudi võõrsõnade leksikon: mindfulness. Segal, Zindel V.; Williams, J. Mark G.; Teasdale, John D.; Kabat-Zinn, Jon (2018). Mindfulness-based cognitive therapy for depression (Second edition, paperback edition trükk). New York London: The Guilford Press. ISBN 978-1-4625-3703-7. Kuyken, Willem; Warren, Fiona C.; Taylor, Rod S.; Whalley, Ben; Crane, Catherine; Bondolfi, Guido; Hayes, Rachel; Huijbers, Marloes; Ma, Helen; Schweizer, Susanne; Segal, Zindel; Speckens, Anne; Teasdale, John D.; Van Heeringen, Kees; Williams, Mark (1. juuni 2016). "Efficacy of Mindfulness-Based Cognitive Therapy in Prevention of Depressive Relapse: An Individual Patient Data Meta-analysis From Randomized Trials". JAMA Psychiatry (inglise). 73 (6): 565. DOI:10.1001/jamapsychiatry.2016.0076. ISSN 2168-622X. PMC 6640038. PMID 27119968.{{ajakirjaviide}}: CS1 hooldus: PMC vormistus (link) "Recommendations | Depression in adults: treatment and management | Guidance | NICE". www.nice.org.uk. 29. juuni 2022. Vaadatud 30. oktoobril 2023. Galante, Julieta; Friedrich, Claire; Dawson, Anna F.; Modrego-Alarcón, Marta; Gebbing, Pia; Delgado-Suárez, Irene; Gupta, Radhika; Dean, Lydia; Dalgleish, Tim; White, Ian R.; Jones, Peter B. (11. jaan 2021). "Mindfulness-based programmes for mental health promotion in adults in nonclinical settings: A systematic review and meta-analysis of randomised controlled trials". PLOS Medicine (inglise). 18 (1): e1003481. DOI:10.1371/journal.pmed.1003481. ISSN 1549-1676. PMC 7799763. PMID 33428616.{{ajakirjaviide}}: CS1 hooldus: PMC vormistus (link) Dunning, Darren; Tudor, Kate; Radley, Lucy; Dalrymple, Nicola; Funk, Julia; Vainre, Maris; Ford, Tamsin; Montero-Marin, Jesus; Kuyken, Willem; Dalgleish, Tim (1. august 2022). "Do mindfulness-based programmes improve the cognitive skills, behaviour and mental health of children and adolescents? An updated meta-analysis of randomised controlled trials". BMJ Ment Health (inglise). 25 (3): 135–142. DOI:10.1136/ebmental-2022-300464. ISSN 1362-0347. PMC 9340039. PMID 35820989.{{ajakirjaviide}}: CS1 hooldus: PMC vormistus (link) Kuyken, Willem; Ball, Susan; Crane, Catherine; Ganguli, Poushali; Jones, Benjamin; Montero-Marin, Jesus; Nuthall, Elizabeth; Raja, Anam; Taylor, Laura; Tudor, Kate; Viner, Russell M; Allwood, Matthew; Aukland, Louise; Dunning, Darren; Casey, Tríona (2022). "Effectiveness and cost-effectiveness of universal school-based mindfulness training compared with normal school provision in reducing risk of mental health problems and promoting well-being in adolescence: the MYRIAD cluster randomised controlled trial". Evidence Based Mental Health (inglise). 25 (3): 99–109. DOI:10.1136/ebmental-2021-300396. ISSN 1362-0347. PMC 9340028. PMID 35820992.{{ajakirjaviide}}: CS1 hooldus: PMC vormistus (link) Davies, Jonathan N.; Sharpe, Louise; Day, Melissa A.; Colagiuri, Ben (2022). "How do placebo effects contribute to mindfulness-based analgesia? Probing acute pain effects and interactions using a randomized balanced placebo design". Pain (inglise). 163 (10): 1967–1977. DOI:10.1097/j.pain.0000000000002593. ISSN 0304-3959. Britton, Willoughby B (1. august 2019). "Can mindfulness be too much of a good thing? The value of a middle way". Current Opinion in Psychology. Mindfulness. 28: 159–165. DOI:10.1016/j.copsyc.2018.12.011. ISSN 2352-250X. Goldberg, Simon B.; Lam, Sin U.; Britton, Willoughby B.; Davidson, Richard J. (3. aprill 2022). "Prevalence of meditation-related adverse effects in a population-based sample in the United States". Psychotherapy Research (inglise). 32 (3): 291–305. DOI:10.1080/10503307.2021.1933646. ISSN 1050-3307. PMC 8636531. PMID 34074221.{{ajakirjaviide}}: CS1 hooldus: PMC vormistus (link) Crane, R. S.; Brewer, J.; Feldman, C.; Kabat-Zinn, J.; Santorelli, S.; Williams, J. M. G.; Kuyken, W. (2017). "What defines mindfulness-based programs? The warp and the weft". Psychological Medicine (inglise). 47 (6): 990–999. DOI:10.1017/S0033291716003317. ISSN 0033-2917. Piet J, Hougaard E (August 2011). "The effect of mindfulness-based cognitive therapy for prevention of relapse in recurrent major depressive disorder: a systematic review and meta-analysis". Clinical Psychology Review. 31 (6): 1032–1040. doi:10.1016/j.cpr.2011.05.002. PMID 21802618. Manicavasgar V, Parker G, Perich T (April 2011). "Mindfulness-based cognitive therapy vs cognitive behaviour therapy as a treatment for non-melancholic depression". Journal of Affective Disorders. 130 (1–2): 138–144. doi:10.1016/j.jad.2010.09.027. PMID 21093925. Kabat-Zinn J. Full Catastrophe Living: Using the Wisdom of Your Body and Mind to Face Stress, Pain, and Illness. New York: Bantam Dell. ISBN 978-0345539724. Jon Kabat-Zinn. Teadvelolek algajatele. Praeguse hetke ja oma elu tagasivõtmine. Pegasus. ISBN 9789916162163. Andreas Michalsen. Ravimine looduse väega. Tänapäev. ISBN 9789949854035.